
Narva                                                                                       
________2014 nr _____
Vaivara tn 4, Vaivara tn 8 ja lähiala 

detailplaneeringu  kehtestamine
1. Asjaolud ja menetluse käik
Detailplaneeringu algatamise ettepaneku esitas Juri Adlers ning planeering algatati Narva Linnavolikogu 03.03.2011 otsusega nr 42. 

Planeering oli kooskõlastatud lähteseisukohtades loetletud asutustega ja isikutega. 14.04.2014 Narva 
Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt 
koostatud Vaivara tn 4, Vaivara tn 8 ja lähiala detailplaneeringu (töö nr 289-2011).
Narva Linnavolikogu 29.05.2014 otsusega nr 70 võeti planeering vastu ning suunati avalikule väljapanekule. Planeeringu avaliku väljapaneku perioodil 25.06.-09.07.2014 ei esitatud ühtegi kirjalikku ettepanekut planeeringulahenduse kohta.

Kehtestamisele esitatud detailplaneeringus liidetakse ärimaa sihtotstarbega Vaivara tn 4 ja Vaivara tn 8 krundid. Moodustatava krundi üldpindala on 1550 m². Tulevikus kaasatakse nendele ka ajutine reformimata riigimaast moodustatud krunt, millele on määratud ärimaa sihtotstarve ja mille pindala on 686 m². Maa-alal olevat hoonet on lubatud kas rekonstrueerida (laiendada) või täielikult lammutada. Kavandatava hoone maksimaalne korruselisus on 3 korrust, maksimaalne lubatud kõrgus hoone põhimahul 16,5 m maapinnast harjajooneni ja tornil 24,0 m. Hoonete suurim lubatud ehitusalune pindala on 900 m².

Sissesõit planeeritavale alale on kavandatud Vaksali tänavalt. Krundisisene liiklus on kahesuunaline. Väljasõit on tagatud Vaksali ja Vaivara tänavale. Parkimine on lahendatud omal krundil ning parkimiskohtade arv on 19.

On kavandatud 54 puu likvideerimine (enamik satub olemasoleva elektriõhuliini ehituskeeluvööndi), lisakõrghaljastust ei planeerita. Ala lõunapoolses osas kavandatakse istutada põõsad. On lubatud piirdeaia püstitamine naaberkruntide piiril kõrgusega kuni 2,0 m. Detailplaneeringuga määratakse ka tehnovõrkude asukohad. 
Detailplaneeringu ala asub Narva linnas Joaoru linnaosas Raudteejaama vahetuses läheduses ning selle pindala on ca 0,3 ha. 
Kehtiva Narva linna üldplaneeringu järgi on antud ala maakasutuse sihtotstarbeks ärimaa ning seepärast ei too Vaivara tn 4, Vaivara tn 8 ja lähiala detailplaneering kaasa kehtiva üldplaneeringu muutmise ettepanekut.
2. Õiguslikud alused      
Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Vaivara tn 4, Vaivara tn 8 ja lähiala detailplaneering pindalaga ca 0,3 ha, OÜ Narva Ehitusprojekt töö nr 289-2011 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Pärast maakorraldustööde teostamist moodustatavate kruntide registreerimiseks maakatastris linnavalitsusel läbi viia vajalikud toimingud, mis on kohaliku omavalitsuse pädevuses vastavalt seadusandlusele.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Tarmo Tammiste

Linnavolikogu esimees

PAGE  
2

